Patrubány Miklós

**Patrubány Miklós** ([Medgyes](https://hu.wikipedia.org/wiki/Medgyes" \o "Medgyes), [1952](https://hu.wikipedia.org/wiki/1952). [december 23.](https://hu.wikipedia.org/wiki/December_23.) –) villamosmérnök, politikus, közíró.



Életpályája

Középiskolát a [medgyesi](https://hu.wikipedia.org/wiki/Medgyes" \o "Medgyes) Stephan Ludwig Roth Líceumban végzett (1971), [villamosmérnöki](https://hu.wikipedia.org/wiki/Villamosm%C3%A9rn%C3%B6k) oklevelét a [Kolozsvári Műegyetemen](https://hu.wikipedia.org/wiki/M%C5%B1szaki_Egyetem_(Kolozsv%C3%A1r)) szerezte (1978). Pályáját a [bukaresti](https://hu.wikipedia.org/wiki/Bukarest) [félvezetőket](https://hu.wikipedia.org/wiki/F%C3%A9lvezet%C5%91) gyártó üzemben kezdte (1976–78), majd a Kolozsvári Számítástechnikai Intézet tudományos főkutatója (1978–92), a Kolozsvári Műegyetem vendégtanára (1979–84) és 1992-től a Kolozsvári Praemium Kft. vezető tulajdonosa.

Munkássága

Első írását *A terminál nem végvár* címmel az [Igazság](https://hu.wikipedia.org/wiki/Szabads%C3%A1g_(napilap,_1989%E2%80%93)) közölte (1981). Kutatási területe a számítástechnikai gépek és programok készítése. Tanulmányt jelentetett meg *Mikroprocesszorokról* címmel a *Korunk Füzetek* 2. számában (1983). Önálló munkája: *Totul despre microprocesorul Z80. I-II.* (Mit tudhatunk a Z80-as mikroprocesszorról. 1989) programkazetta-melléklettel. Mint az első romániai számítógép, a [PRAE](https://hu.wikipedia.org/w/index.php?title=PRAE_(sz%C3%A1m%C3%ADt%C3%B3g%C3%A9p)&action=edit&redlink=1) „atyja”, könyvében *(A „PRAE”, az első román személyi számítógép)* a számítógép születésének és elfogadtatásának fél évtizedes viszontagságos történetét írja meg.

Közéleti szerepe jelentős. Alapító főszerkesztője a kolozsvári *Visszhang* diákrádiónak (1973–76), az [1989. decemberi fordulatkor](https://hu.wikipedia.org/wiki/1989-es_rom%C3%A1niai_forradalom) részt vesz a demokratikus magyar szervezkedésekben Kolozsvárt: a [Nemzeti Megmentési Front](https://hu.wikipedia.org/wiki/Nemzeti_Megment%C3%A9si_Front_Tan%C3%A1csa)Tanácsának tagja, az [Erdélyi Magyar Műszaki Tudományos Társaság](https://hu.wikipedia.org/wiki/Erd%C3%A9lyi_Magyar_M%C5%B1szaki_Tudom%C3%A1nyos_T%C3%A1rsas%C3%A1g) alelnöke (1990–92), az [RMDSZ](https://hu.wikipedia.org/wiki/Rom%C3%A1niai_Magyar_Demokrata_Sz%C3%B6vets%C3%A9g) országos elnökségének tagja (1991–92), a [Magyarok Világszövetségének](https://hu.wikipedia.org/wiki/Magyarok_Vil%C3%A1gsz%C3%B6vets%C3%A9ge) 1992-től elnökségi tagja, 1996-tól elnökhelyettese, 2000-től elnöke; a Világszövetség Erdélyi Társaságának alapító elnöke (1994-től). A [Magyar Kisebbség](https://hu.wikipedia.org/wiki/Magyar_Kisebbs%C3%A9g_(foly%C3%B3irat)) felelős kiadója (1996-tól).

Forrás

https://hu.wikipedia.org/wiki/Patrubány\_Miklós